[{"text_idx": "#000000", "text": "\u201eCastagnola\u201d on intiimne ja emotsiooniku\u0308llane ma\u0308lestusraamat neljateistku\u0308mnest elu- ja loomeaastast (1906\u20131920), mille silmapaistev la\u0308ti kirjanik Ja\u0304nis Rainis (1865\u20131929) ja tema abikaasa, luuletaja Aspazija (1865\u20131943) veetsid S\u030cveitsi itaaliakeelses kantonis Ticinos. Nad sattusid sinna 1905. aasta pagulastena ja suutsid oma poliitilise pelgupaiga \u2013 a\u0308a\u0308remaise Castagnola S\u030cveitsi ja Itaalia piiril \u2013 muuta kirkaks punktiks la\u0308tlaste vaimsel kaardil."}, {"text_idx": "#000001", "text": "Naasnud La\u0308tisse, sukeldus Rainis aktiivselt poliitikasse ning oli ametis ka noore vabariigi haridusministrina. Samal ajal pu\u0308u\u0308dis ta leida aega kirjanduslikuks tegevuseks ning kasutas puhkust selleks, et so\u0303ita koos tuttava kunstniku Alberts Prandega taas kord Castagnolasse. Seal otsib ta koha vaimu ja kaardistab ma\u0308lestusi \u201eteisest kodumaast\u201d ja selle kohast iseenda vaimses kujunemises. Ent plaanitud suurt tervikut Rainise enesegi kurvastuseks ei su\u0308nni: koha vaim haarab autori endasse, pa\u0308evad mo\u0308o\u0308duvad kiiresti, argielu kutsub. Nii koosneb ma\u0308lestusraamat peamiselt kildudest, olupiltidest, millest osa pa\u0308rineb Aspazija sulest. Meenutuste vahele on pikitud luuletusi ja luuleto\u0303lkeid, rahvalaule, hauakirju, ajaloolist ja poliitilist taustainfot."}, {"text_idx": "#000002", "text": "Alberts Prande illustratsioonid. Gundega Gri\u0304numa eesso\u0303na"}, {"text_idx": "#000005", "text": "Koos lahus. Uurimusi ja kriitikat eesti ja soome kirjandusest"}, {"text_idx": "#000006", "text": "Eemalt vaadates. Veerand sajandit eesti kirjandusega"}]